open-index/open-wikipedia-markdown huggingface dataset:
Kevin Spacey

**Kevin Spacey Fowler** (gebore op 26 Julie 1959 in South Orange, New Jersey) is 'n Amerikaanse akteur, vervaardiger en sanger. Hy is bekend vir sy rolle in die rolprente *Usual Suspects*, *Seven*, *L.A. Confidential* en *American Beauty*.

## Vroeë lewe 
Spacey is gebore in South Orange, New Jersey. Sy ma Kathleen Ann (*née* Knutson) was 'n sekretaresse, en sy pa Thomas Geoffrey Fowler, a tegniese skrywer en datakonsultant. Hy het 'n ouer broer, Randy Fowler, wat 'n limousine bestuurder en Rod Stewart-nabootser in Boise, Idaho is, en 'n suster, Julie Ann Fowler Keir, 'n kantoorwerker.

## Seksuele wangedrag bewerings 
In Oktober 2017 is Spacey beskuldig deur akteur Anthony Rapp van seksuele wangedrag toe Rapp 14-jaar oud was. Kort daarna het talle ander mans beweer dat Spacey hulle seksueel geteister of aangerand het. As gevolg hiervan het Netflix bande met hom gesny, sy film *Gore* geskuif en hom in die laaste seisoen van *House of Cards* verwyder. Sy rol in Ridley Scott se rolprent * All the Money in the World* (2017) is deur die akteur Christopher Plummer oorgeneem. Die volgende jaar verskyn Spacey in *Billionaire Boys Club* met sy rol onveranderd.

## Filmografie 
### Rolprente 
* *Heartburn* (1986)
* *Rocket Gibraltar* (1988)
* *Working Girl* (1988)
* *See No Evil, Hear No Evil* (1989)
* *Dad* (1989)
* *A Show of Force* (1990)
* *Henry & June* (1990)
* *Glengarry Glen Ross* (1992)
* *Consenting Adults* (1992)
* *Iron Will* (1994)
* *The Ref* (1994)
* *Swimming with Sharks* (1994)
* *Outbreak* (1995)
* *The Usual Suspects* (1995)
* *Se7en* (1995)
* *A Time to Kill* (1996)
* *L.A. Confidential* (1997)
* *Midnight in the Garden of Good and Evil* (1997)
* *The Negotiator* (1998)
* *Hurlyburly* (1998)
* ''A Bug's Life* (1998, stem)
* *It's Tough to Be a Bug* (1998, stem)
* *American Beauty* (1999)
* *The Big Kahuna* (1999)
* *Ordinary Decent Criminal* (2000)
* *Pay It Forward* (2000)
* *K-PAX* (2001)
* *The Shipping News* (2001)
* *The Tower of Babble* (2002)
* *Austin Powers in Goldmember'' (2002) ('n gasrol)
* *The United States of Leland* (2003)
* *The Life of David Gale* (2003)
* *Beyond The Sea* (2004)
* *Edison* (2005)
* *Superman Returns* (2006)
* *Fred Claus* (2007)
* *Machine Child* (2007, stem)
* *21* (2008)
* *Telstar* (2008)
* *Moon* (2009, stem)
* *Shrink* (2009)
* *The Men Who Stare at Goats* (2009)
* *Father of Invention* (2010)
* *Casino Jack* (2010)
* *Horrible Bosses* (2011)
* *Margin Call* (2011)

### Televisiereekse 
* *House of Cards* (TV-reeks, 2013-2017)

## Verwysings 
## Eksterne skakels 
*
Swartklip

**Swartklip** is 'n dorpie in die Limpopo provinsie, Suid-Afrika. Die dorp lê 52&nbsp;km suid van Thabazimbi.

## Sien ook 
* Bierspruit

## Verwysings
Rooiberg

**Rooiberg** is 'n klein dorpie in die Limpopo provinsie, Suid-Afrika.

Die dorpie is 'n argeologiese terrein en tinmyngebied, 50 km wes-noordwes van Bela Bela, by die samekoms van die Springbokvlakte met die Waterbergplato.

## Sien ook 
* Lys van dorpe in Suid-Afrika

## Verwysings
Gewone rivierpadda

Die **gewone rivierpadda** (*Amietia angolensis*) is 'n padda wat in die suidelike, oostelike en noordelike gedeeltes van Suid-Afrika voorkom. Dit is een van die min paddas wat in die wintermaande aktief is. Die padda is groen of bruin met donker kolle en vlekke en 6 – 8&nbsp;cm lank. Die snoet is gepunt en die agterpote is lank en sterk. Hulle vreet meestal insekte. Hulle leef in strome, poele en tuindammetjies.

duimnael|links|'n Gewone rivierpadda
duimnael|links|Die een rus op 'n blaar

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Amandelbult

**Amandelbult** is 'n dorpie in die Limpopoprovinsie, Suid-Afrika. Die dorpie lê 33&nbsp;km suid van Thabazimbi, by die Amandelbult chroommyn en naby aan die Dishabamyn.

## Sien ook 
* Lys van dorpe in Suid-Afrika

## Verwysings
Middeldrift, Limpopo

**Middeldrift** is 'n dorpie in die Limpopo provinsie, Suid-Afrika. Die dorpie lê 52&nbsp;km suid van Thabazimbi in die platinum- en chroommynboustreek. Die dorpie se nuwe naam word op sommige kaarte aangedui as **Setaria**. 

## Sien ook 
* Lys van dorpe in Suid-Afrika

## Verwysings
NIN (wigskrif)

duimnael|180px|Die wigskrifteken NIN ("dame") is ’n tipografiese samestelling van MUNUS en TÚG.

Die Sumeriese woord **NIN** (van die Akkadiese uitspraak van die teken **EREŠ**) is gebruik om ’n koningin of priesteres aan te dui en word dikwels as "dame" vertaal. Baie godinne word NIN genoem, soos DNIN.GAL ("groot dame"), DÉ.NIN.GAL ("dame van die groot tempel "), DEREŠ.KI.GAL en DNIN.TI.

Die saamgestelde wigskrifvorm NIN.DINGIR, "goddelike dame" of "dame van (’n) god" uit die Akkadiese *entu*, dui ’n priesteres aan.

NIN het ontstaan uit die samestelling van die wigskriftekens MUNUS (15px) en TÚG (20px).

## Verwysings 
* 15px Hierdie artikel is vertaal uit die Engelse Wikipedia
Grens tussen Suid-Afrika en Eswatini

[duimnael|Die grens tussen [Suid-Afrika (groen) en Eswatini (oranje)]]
duimnael|Eswatini word byna in sy geheel deur Suid-Afrika omring
duimnael|Grenspos tussen Suid-Afrika en Eswatini
duimnael|Die grenspos Jeppesrif

Die **Grens tussen Suid-Afrika en Eswatini** is 438&nbsp;kilometer (272&nbsp;myl) lank.

Aan die nooroostekant van Eswatini grens dit aan Mosambiek.

## Grensposte 
Hier is 'n lys van grensposte tussen Suid-Afrika en Eswatini.

## Verwysings
Kaapse rivierpadda

Die **Kaapse rivierpadda** (*Amietia fuscigula*) is 'n padda wat in die suidelike, westelike en sentrale gedeeltes van Suid-Afrika voorkom. Hierdie padda leef in snelvloeiende strome en is 8 – 12&nbsp;cm lank. Die padda is vaartbelyn met 'n gepunte snoet. Die agterbene is lank en sterk en die tone het uitgebreide swemvliese. Die kleur op die rug wissel en daar is dikwels 'n dun middelstreep op die rug. Hulle vreet hoofsaaklik insekte.

duimnael|links|'n Kaapse rivierpadda

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Giš

duimnael|300px|links|GIŠ, giš ens.
duimnael|260px|’n Tipiese Amarna-brief.

Die wigskrifteken **giš** of **GIŠ** (ook **is**, **iṣ** en **iz**) word algemeen aangetref in onder meer die *Heldedig van Gilgamesj* en die Amarna-briewe. Dit beteken "hout" en word ook as determinatief aan die begin van woorde gebruik om aan te dui ’n voorwerp is van hout gemaak. Die 12 hoofstukke (tablette) van die *Heldedig van Gilgamesj* noem 16 voorwerpe wat met "GIŠ" begin.

Dit kan ook alfabeties gebruik word vir die letters *e*, *i*, *s*, *ṣ* of *z*.

## Voorbeelde 
Een voorbeeld van die gebruik van GIŠ is in die woord GIŠ plus MÁ ("skip" of "boot"), dus GIŠ.MÁ of GIŠ.MÁ (15px30px, "houtboot").

’n Paar woorde met GIŠ vooraan in die *Heldedig van Gilgamesj*, met die Akkadies agteraan, is:

* --GIŠ.APIN, *epinnu* ("ploeg")
* --GIŠ.BANŠUR, *paššūru* ("tafel")
* --GIŠ.ERIN, *erēnu* ("seder")
* --GIŠ.GAG, *sikkatu* ("fles (parfuum)")
* --GIŠ.GU.ZA, *kussû* ("troon ")
* --GIŠ.IG, *daltu* ("deur")
* --GIŠ.SAR, *kirû* ("tuin", "boord")
* --GIŠ.ŠUR.MÌN, *šurmenu* ("sipres")
* --GIŠ.TIR, *qištu* ("woud")
* --GIŠ.TUKUL, *kakku* ("wapen")

## Verwysings 
* 15px Hierdie artikel is vertaal uit die Engelse Wikipedia
Stockpoort

**Stockpoort** is 'n grenspos tussen Suid-Afrika en Botswana in die Limpopo provinsie. Aan die Botswana kant staan die grenspos bekend as Parr se Halte. Die Limpoporivier skei die twee grensposte. Die R510-streeksroete verbind die grenspos met die Suid-Afrikaanse padnetwerk.

## Sien ook 
* Grensposte van Suid-Afrika

## Verwysings
Sandlane

**Sandlane** is 'n nedersetting en grenspos in Eswatini op die grens met Suid-Afrika; aan die Suid-Afrikaanse kant is die grenspos bekend as Nerston. Die grenspos is tussen 08:00 en 18:00 oop.

Die nedersetting lê op die MR19-pad 40&nbsp;km suidwes van die hoofstad van Eswatini, Mbabane.

## Verwysings 
*Fitzpatrick, M., Blond, B., Pitcher, G., Richmond, S., and Warren, M. (2004)  *South Africa, Lesotho and Swaziland.* Footscray, VIC: Lonely Planet.
Tweerivieren

**Tweerivieren** is 'n grenspos tussen Suid-Afrika en Botswana in die Noord-Kaapprovinsie. Die grenspos mag slegs deur toeriste aan die Kgalagadi-vredespark gebruik word.

## Sien ook 
* Grensposte van Suid-Afrika

## Verwysings
Makopong

**Makopong** is 'n nedersetting in die Kgalagadi-distrik van Botswana. Dit is naby aan die grens met Suid-Afrika geleë, en daar is ook 'n grenspos wat van 08:00 tot 16:00 oop is. Die R375 en R376-streeksroetes ontmoet by die grenspos.

Die bevolking het 1&nbsp;697 getel tydens die 2011-sensus.

## Sien ook 
* Grensposte van Suid-Afrika

## Verwysings
Oetoe

**Oetoe** of **Utu** (Akkadiese weergawe van die Sumeriese UD, Son) is die Sumeriese songod. Hy is die seun van die maangod Nanna en die godin Ningal. Sy broer en susters is Isjkoer en die tweeling Inanna en Eresjkigal. Sy kultussentrum was in die stad Larsa.

Oetoe is die god van die son, geregtigheid en waarheid. Hy word gewoonlik uitgebeeld met ’n helm met horings en met ’n saagagtige wapen in sy hande. Daar word geglo Utu het elke dag van die berg in die ooste verskyn, wat die sonsopkoms simboliseer, en het óf met ’n koets óf met ’n boot oor die aarde gereis na ’n gat in die berg in die weste, wat die sonsondergang gesimboliseer het. Hy het elke nag in die onderwêreld verdwyn om oor die lot van die dooies te beskik. 

Die songod word selde in die Sumeriese mitologie genoem, met een uitsondering: in die Heldedig van Gilgamesj. In dié mite wil Gilgamesj sy naam vestig met die hulp van Oetoe vanweë sy verbintenis met die Berg Cedar. Dit lyk of Oetoe ’n voorvader van Gilgamesj kon gewees het.

## Verwysings 
## Eksterne skakels 
*Antieke Mesopotamiese gode en godinne: Oetoe
*15px Hierdie artikel is vertaal uit die Engelse Wikipedia
McCarthysrus

**McCarthysrus** is 'n grenspos in die Noord-Kaapprovinsie, tussen Suid-Afrika en Botswana. Die grenspos is oop tussen 06:00 en 18:00. Die grenspos staan aan die Botswanakant ook bekend as McCarthy's Rest. Hierdie grenspos word met Suid-Afrika verbind deur die R380-streekroete.

## Sien ook 
* Grensposte van Suid-Afrika

## Verwysings
Mahamba

**Mahamba** is 'n grenspos in Mpumalanga tussen Suid-Afrika en die suidweste van Eswatini. Die R543-streeksroete verbind die grenspos met die Suid-Afrikaanse padnetwerk.

duimnael|'n Grenspos aan die Suid-Afrikaanse kant.

## Sien ook 
* Grensposte van Suid-Afrika 

## Verwysings
Ben Schoeman

**Barend Johannes "Ben" Schoeman** (19 Januarie 1905 – 2 April 1986) was 'n Suid-Afrikaanse politikus, 'n lid van die parlement (LP) vir die Verenigde Party en later ook die Nasionale Party. Hy het van 1948 tot 1954 as die minister van arbeid en van 1954 tot 1974 as die minister van vervoer gedien.

## Biografie 
duimnael|300px|links|Schoeman (heel regs) poseer voor 'n stoomtrein waarop hy as stoker gewerk het.

Schoeman is op 19 Januarie 1905 in Johannesburg in die Britse kolonie Transvaal gebore. Hy was die seun van die treindrywer Barend Jacobus Schoeman en Abelina Jacoba Schoeman (née Theunissen). Nadat hy die hoërskool verlaat het, betree hy die spoorwegindustrie, waar hy as 'n drywer en stoker gewerk het. Hy het deur die range gevorder en is 16 jaar later tot stasiemeester bevorder.

Voor sy toetrede tot die politiek was Schoeman 'n lid van die nasionalistiese en soms militante Afrikaner organisasie die Ossewabrandwag. Hy is per geleentheid selfs vir sy bedrywighede gearresteer.

## Politieke loopbaan 
[duimnael|300px|Die Suid-Afrikaanse kabinet in 1958. Voor: dr. [Eben Dönges, Paul Sauer, dr. Hendrik Verwoerd, dr. E.G. Jansen, adv. C.R. Swart, adv. Eric Louw. Agter: J.J. Serfontein, M.D.C. de Wet, dr. A.J.R. van Rhijn, sen. Jan de Klerk, Ben Schoeman, P.K. le Roux, adv. F.C. Erasmus en Tom Naudé.]]

Schoeman betree die politiek as 'n lid van die Verenigde Party en word tydens die Suid-Afrikaanse algemene verkiesing van 1938 as die LP vir Fordsburg verkies. Tydens dié verkiesing het hy 'n meerderheid van 1&nbsp;127 stemme teenoor die Arbeidersparty se T.C. Robertson behaal. Op 33-jarige ouderdom was Schoeman die jongste lid van die Volksraad van Suid-Afrika.

Met die uitbreek van die Tweede Wêreldoorlog ondersteun Schoeman eerste minister J.B.M. Hertzog se posisie van neutraliteit. Toe Hertzog bedank en na die Nasionale Party oorskuif, het hy dienooreenkomstig by die Nasionale Party aangesluit. Schoeman word in 1940 die hoof van die Nasionale Party aan die Witwatersrand en 'n lid van die party se uitvoerende komitee. Hy het Duitsland openlik in die oorlog gesteun, en sê in 1940: "Die toekoms van die Afrikanerdom is afhanklik van 'n Duitse oorwinning. Ons kan dit net sowel openlik sê, want dit is 'n feit".

Na die moord op eerste minister Hendrik Verwoerd (in September 1966), is Schoeman wyd as die gunsteling beskou om die leisels oor die Nasionale Party en die land oor te neem. 'n Enkele dag voor die verkiesing onttrek hy egter aan die wedloop, om 'n oorwinning aan die enigste ander kandidaat, John Vorster, te verseker. In 'n onderhoud ná sy onttrekking, waarin dit voorkom of Schoeman gehuil het, kom dit aan die lig dat hy die besluit as gevolg van "skinderstories, selfs oor my vrou" geneem het. In 2003 stel Terry Bell en Dumisa Buhle Ntsebeza in hul boek, *Unfinished business: South Africa, Apartheid and Truth*, voor dat Schoeman moontlik deur Vorster afgepers is, hoewel daar geen bewyse daarvoor is nie.

## Publikasies 
* 
* 

## Sien ook 
* Ben Schoeman-hoofweg, snelweg wat na hom genoem is.
* Oos-Londenlughawe, aanvanklik die  Ben Schoeman-lughawe.

## Verwysings
Lourens Muller

**Lourens Muller** (27 September 1917 – 30 April 2005) was 'n Suid-Afrikaanse politikus. Muller was 'n lid van die Nasionale Party, LP vir Ceres (1961–1979) en het in die kabinette van John Vorster en P. W. Botha gedien. Hy was die adjunkminister van justisie (1966), polisie (1966-1968), finansies (1966-1968) en ekonomiese sake (1966-1968). Daarna word hy die minister van binnelandse sake (1968-1970), polisie (1968-1974), ekonomiese sake (1970-1974) en vervoer (1974-1979).

## Biografie 
Stefanus Lourens Muller is op 27 September 1917 in die distrik Beaufort-Wes gebore. Hy het die skool sonder matriek verlaat en by die Suid-Afrikaanse Spoorweë in Soutrivier aangesluit. Hy het hom later as prokureur bekwaam en in Robertson gaan gepraktiseer.

Muller was 'n lid van die parlement vir die Nasionale Party in die Ceres-kiesafdeling, en het verskeie hoë regeringsposte beklee. Hy was op 'n tyd die gunsteling om mnr. John Vorster as staatspresident op te volg. Die destydse eerste minister, mnr. P.W. Botha, wou egter 'n oormaat van Kapenaars in senior poste voorkom, en het Marais Viljoen van die Transvaal as staatspresident gesteun.

Kort hierna het hy weens ongelukkigheid uitgetree en is sy NP-lidmaatskap in 1980 beëindig, klaarblyklik omdat hy nie die jaarlikse ledegeld van R1 betaal het nie. Hy het 'n vurige ondersteuner van die pas gestigte Konserwatiewe Party geword en die KP finansieel ondersteun.

Muller is op 30 April 2005 op 87-jarge ouderdom in 'n kliniek in Somerset-Wes oorlede. Hy is in Robertson (Wes-Kaap) begrawe.

## Verwysings
Khaled al-Asaad

**Khaled al-Asaad** (1934 – 18 Augustus 2015; Arabies: خالد الأسعد), ook **Khaled Asaad**, was ’n Siriese argeoloog en die hoof van oudhede vir die wêrelderfenisgebied Palmyra. Hy het dié pos langer as 40 jaar beklee. Op 81-jarige ouderdom is hy in die openbaar deur die ekstremistiese groep Islamitiese Staat in Irak en die Levant (ISIL) onthoof. Hy het ’n diploma in geskiedenis gekry aan die Universiteit van Damaskus. Hy was vlot in Aramees en het tot in 2011 gereeld tekste vertaal.

Nog ’n amptenaar wat die skatte help beskerm het, Qassem Abdullah Yehya, is deur ISIL vermoor, op 12&nbsp;Augustus terwyl hy aan diens was. Hy was 37&nbsp;jaar oud.

## Verdere leesstof 
*
*
*

## Verwysings 
*15px Hierdie artikel is vertaal uit die Engelse Wikipedia
Goedertrouwdam

Die **Goedertrouwdam** is 'n grondvultipe dam geleë in die Mhlathuzerivier, naby Eshowe in KwaZulu-Natal, Suid-Afrika. Die dam is in 1982 voltooi en het 'n bakmaat van 310 miljoen m3. Dit word hoofsaaklik gebruik vir watervoorsiening aan die industriële kompleks by Richardsbaai. 

## Sien ook 
* Lys van grootste damme in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Driekoppiesdam

Die **Driekoppiesdam** is 'n gravitasie-grondvultipe dam geleë in die Lomatirivier naby Malalane in Mpumalanga, Suid-Afrika op die noordelike grens van eSwatini. Die dam is in 1998 voltooi met 'n wal wat 50&nbsp;m hoog is en 'n bakmaat van 251 miljoen m3. 

Die hoofdoel van die dam is vir landboubesproeiing.

## Sien ook 
* Lys van grootste damme in Suid-Afrika
Inandadam

Die **Inandadam** is 'n gravitasie-grondvultipe dam geleë in die Mgenirivier by Hillcrest in KwaZulu-Natal, Suid-Afrika. Die dam is in 1989 voltooi met 'n wal wat 65&nbsp;m hoog is en 'n bakmaat van byna 242 miljoen m3. 

Die hoofdoel van die dam is vir huishoudelike en nywerheidswater. 

## Sien ook 
* Lys van grootste damme in Suid-Afrika
Rhenosterkopdam

Die **Rhenosterkopdam** is 'n gekombineerde swaartekrag-en-boogtipedam geleë in die Elandsrivier ('n deel van die Olifantsrivierbekken) in Mpumalanga, Suid-Afrika. Die dam is in 1984 voltooi met 'n wal wat 36&nbsp;m hoog is en 'n bakmaat van 206 miljoen m3. 

Die dam dien hoofsaaklik vir munisipale en nywerheidsgebruik en sy gevaarpotensiaal is ingedeel as hoog.

Vaalbank (Libangeni) en Mphanga is aan die suidoewer geleë, en die gehug van Koedoespoort aan die noordekant. 

## Sien ook 
* Lys van grootste damme in Suid-Afrika
Molatedidam

Die **Molatedidam** is 'n grondvultipe dam geleë in die Maricorivier naby Zeerust in Noordwes, Suid-Afrika. Die dam is in 1986 voltooi met 'n wal wat 29&nbsp;m hoog is en 'n bakmaat van 203 miljoen m3. 

Die hoofdoel van die dam is vir landboubesproeiing en huishoudelike water. Die gevaarpotensiaal van die dam is as hoog gelys.
duimnael|links|Die damoppervlak
## Sien ook 
* Lys van grootste damme in Suid-Afrika
Kwaggaskloofdam

Die **Kwaggaskloofdam** is 'n gravitasie-grondvultipe dam geleë in die Waboomsrivier naby Worcester in die Wes-Kaap, Suid-Afrika. Die dam is in 1975 voltooi met 'n wal wat 18&nbsp;m hoog is en 'n bakmaat van 173.9 miljoen m3. Vroeg in 2024 het die kapasiteit afgeneem tot 169,5 miljard liter.

Die hoofdoel van die dam is vir landboubesproeiing. 

## Sien ook 
* Lys van grootste damme in Suid-Afrika
Phiphididam

Die **Phiphididam** is 'n dam naby Thohoyandou in die Limpopoprovinsie, Suid-Afrika. Dit is in die Mutshindudirivier geleë en in 1971 geopen.

## Sien ook 
* Lys van grootste damme in Suid-Afrika

## Verwysings 
* Lys van Suid-Afrikaanse Damme
Middel-Letabadam

**Middel-Letabadam** is 'n dam naby Giyani in die Limpopoprovinsie, Suid-Afrika. Dit is in 1984 geopen.

Tiyani is 'n nedersetting wat op die oewer van die dam geleë is.

## Sien ook 
*Lys van grootste damme in Suid-Afrika

## Verwysings 
* List of South African Dams
André Lefevere

**André Alphons Lefevere** (België, 19 Junie 1945 – VSA, 27 Maart 1996) was ’n vertaalteoretikus. Hy het aan die Universiteit van Gent studeer (1964–1968) en daarna, in 1972, sy doktorsgraad behaal aan die Universiteit van Essex. By sy afsterwe was hy professor in Germaanse studies aan die Universiteit van Texas in Austin.

## Gedagtes en invloed 
Sy belangrikste bydrae is op die gebied van vergelykende literatuurstudies en vertaalstudies in die besonder. Hy het gebruik gemaak van die gedagte van polisisteemteoretici soos Itamar Even-Zohar en het die teorie uiteengesit dat vertaling ’n vorm van herskryf is wat geproduseer en gelees word saam met ’n stel idiologiese en politiese beperkings in die teikentaal se kultuurstelsel. Lefevere het die idee ontwikkel dat vertaling ’n vorm van herskryf is, wat beteken dat enige teks wat op grond van die ander geproduseer word, die oogmerk het om die ander teks aan te pas by ’n sekere ideologie of by ’n sekere poëtiek, en gewoonlik by albei.

Lefevere, saam met Gideon Toury, James Holmes en Jose Lambert, kan gereken word onder die voorste geleerdes wat van vertaalstudies ’n outonome studieveld gemaak het. Saam met Susan Bassnett het hy verwag dat "nóg die woord nóg die teks, maar die kultuur die operasionele ‘eenheid’ van vertaling word". Dit is deur Edwin Gentzler, een van die voorste sintetiseerders van vertaalteorie geprys as ’n "ware deurbraak vir die veld van vertaalstudies". Dit is die hoogtepunt van wat as "die bereiking van volwassenheid" van die studieveld genoem kan word; ’n toenemende interkulturele of veelkulturele neiging wat **die postkoloniale wending** genoem kan word.

## Publikasies 
* *Constructing Cultures* (saam met Susan Bassnett). Londen: Multilingual Matters, 1997
* *Translating Literature: Practice and Theory in a Comparative Literature Framework*. New York: MLA, 1992
* *Translation, Rewriting, and the Manipulation of Literary Fame*. Londen/New York:Routledge, 1992
* Red. Translation: *Culture/History: A Source Book*. Londen/New York: Routledge, 1992
* *Essays in Comparative Literature*. Kolkata: Papyrus, 1989
* *Nederlandse Poëzie*. Amsterdam: Coutinho, 1989
* *Translating Literature: The German Tradition*. Assen: Van Gorcum, 1977
* *Literary Knowledge*. Assen: Van Gorcum, 1977
* *Translating Poetry: Seven Strategies and a Blueprint*. Amsterdam: Van Gorcum, 1975
* *Why waste our time on rewrites? The trouble with interpretation and the role of rewriting in an alternative paradigm’, in Theo Hermans (red.)The Manipulation of Literature: Studies in Literary Translation, Londen & Sydney: Croom Helm.  1985*

## Verwysings 
## Eksterne skakels 
* Memorium and biodata at the University of Texas website
* A brief preview of Translation, Rewriting and Manipulation of Literary Fame at Google Books
Bivanedam

Die **Bivanedam** is geleë in die Bivanerivier in KwaZulu-Natal, Suid-Afrika. Die dam is in 2000 voltooi en het 'n bakmaat van 115 miljoen m3. 

## Sien ook 
* Lys van grootste damme in Suid-Afrika
Kliklangtoonpadda

Die **kliklangtoonpadda** (*Strongylopus grayii*) is endemies aan Suid-Afrika. Die padda kom voor aan die kusgebiede van Suid-Afrika. Hulle kom ook voor in die Laeveld. Hulle vreet hoofsaaklik insekte. 

## Identifikasie 
Die padda is 4 – 5&nbsp;cm lank en leef aan die oewers van strome en poele in berg- en kusgrasveld of fynbos. Die padda is vaartbelyn met 'n skerppuntsnoet. Die agterpote is baie lank en dun met die tone net effens geweb. Die rugkleur wissel en is gewoonlik bedek met 'n dun middelstreep. Die pens is effens wit.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Rooiruggraspadda

Die **rooiruggraspadda** (*Ptychadena anchietae*) is 'n padda kom voorkom in die Limpoporiviervallei van Suid-Afrika. Hulle vreet hoofsaaklik insekte. Die padda is 4 – 5&nbsp;cm lank en leef in vleie en vogtige grasveld. Die padda is vaartbelynd met 'n puntige snoet. Die rug is effens baksteenrooi en die pens is ligter van kleur terwyl die oë donker is. Die agterpote is lank en dun met die tone effens geweb. Die padda is bekend vir sy springvermoë.

## Bron 
* *Natuurlewe van Suid-Afrika* Duncan Butchart Struik Nature 2012
Mokolodam

**Mokolodam** is 'n dam in die Mokolorivier naby Lephalale in die Limpopoprovinsie, Suid-Afrika. Die dam is in 1980 geopen met 'n wal wat 55&nbsp;m hoog is en 'n bakmaat van 146 miljoen m3.

Dit word deur die Mokolodam-natuurreservaat omring.

## Sien ook 
*Lys van grootste damme in Suid-Afrika

## Verwysings 
* List of South African Dams
Swartkopfontein

**Swartkopfontein** is 'n grenspos in die Noordwesprovinsie, op die grens tussen Suid-Afrika en Botswana. Dit is oop tussen 06:00 en 19:00. Die grenspos staan aan die Botswanakant bekend as Ramotswa, 'n groot dorp in die area.

## Sien ook 
* Grensposte van Suid-Afrika
Vanwyksvleidam

Die **Vanwyksvleidam** is in ‘n sytak van die Hartbeesrivier, ‘n boloop van die Oranjerivier.

Die dam is op die Carnarvon-leegte net buite die dorp Van Wyksvlei, noord van Carnarvon, oos van Brandvlei en suidoos van Verneukpan.

In 1884 is die grondwal voltooi en is daarom waarskynlik  die oudste dam in Suid-Afrika. Alhoewel dit ‘n groot opgaarvermoë het, wat dit amper nog nooit meer as halfvol nie. Nagenoeg  600 hektaar word uit die dam besproei.

## Sien ook 
*Lys van grootste damme in Suid-Afrika

## Verwysings
Leeu van Al-lat

duimnael|Die Leeu van Al-lat, 2010.
Die **Leeu van Al-lat** of **Al-lāt** was ’n antieke standbeeld voor die Tempel van Al-lat in die wêrelderfenisgebied Palmyra, Sirië. Dit is in die 1ste eeu&nbsp;n.C. van kalksteen gemaak, en was 3,5&nbsp;m hoog en het 15&nbsp;ton geweeg. 

Die standbeeld is in 1977 deur ’n groep Poolse argeoloë ontdek. Dit is in stukke aangetref omdat dit reeds in antieke tye gebruik is vir die tempel se fondament. Ná die ontdekking is die stukke weer aanmekaargesit voor die ingang na die Palmyra-museum. Die beeld het eindelik weer soos die oorspronklike gelyk: ’n reliëf wat uit die muur te voorskyn kom. 

Op 27 Junie 2015, tydens die Siriese Burgeroorlog, is die beeld deur die ekstremistiese militante groep Islamitiese Staat in Irak en die Levant (ISIL) verwoes nadat hulle Palmyra in 2015 oorgeneem het.

## Verwysings 
*15px Hierdie artikel is vertaal uit die Engelse Wikipedia
Klas-C tenklokomotief

Die **Suid-Afrikaanse Klas C tenklokomotief** is oorspronklik deur die Natalse Regeringspoorweë bestel, waar dit as 'n Klas-G lokomotief geklassifiseer is. Die wielkonfigurasie van die eerste sewe lokomotiewe was 2-6-0T, maar hulle is vanaf 1882 herbou met 'n wielkonfigurasie van 4-6-0T. In 1912 is dit deur die Suid-Afrikaanse Spoorweë as 'n Klas-C lokomotief geherklassifiseer.

## Verwysings
Odaenathus

**Lucius Septimius Odaenathus**, of net **Odaenathus** (Aramees: ܐܕܝܢܬ, *Oḏainaṯ*; Grieks: Οδαίναθος, *Hodainathos*), was in die tweede helfte van die 3de eeu ’n heerser van Palmyra, Sirië, en later van die kortstondige Palmyreense Ryk.

## Vroeë lewe 
Sy volle naam was Lucius Septimius Odainath. Sommige meen sy naam was van Aramese oorsprong, terwyl ander glo sy naam kom van die Arabiese woord "Odaina", "Klein Oor". Sy stamboom dui daarop dat hy van Arabiese oorsprong was. Sy clan-naam wys sy familie het Romeinse burgerskap gekry onder ’n keiser van die Seweriese dinastie en dus was hulle die belangrikste familie in Palmyra sedert die 190's. Hy was die seun van Hairan, die seun van Vaballathus, die seun van Nasor.

Dit is nie bekend wanneer Odaenathus die heerser van Palmyra geword het nie, maar daar is ’n inskripsie reeds uit 258 waarin hy "die vermaarde konsul van ons meester" genoem word. 

## Bewind 
Die neerlaag en gevangenskap van die Romeinse keiser Valerianus in 260 het die oostelike provinsies grootliks aan die genade van die Perse oorgelaat, wat onwenslik was vir Palmyra. Dit lyk of Odaenathus aanvanklik probeer het om die Persiese monarg, Shapur I, te paai. Toe sy geskenke verwerp is, het hy besluit om hom by Rome te skaar. 

In 261, toe daar twee aanspraakmakers op die Romeinse troon was, het hy die kant van Gallienus, die seun en opvolger van Valerianus, gekies en die troonrower Quietus by Homs verslaan. Vir sy trou is hy beloon met ’n uitsonderlike titel: hy het *totius Orientis imperator* geword, ’n onafhanklike luitenant van die keiser in die ooste.

Ná ’n reeks suksesse teen die Perse het hy sy seun Hairan as sy medeheerser aangewys. Dié was Odaenathus se seun, maar nie sy tweede vrou, Zenobia, s’n nie.

## Dood en opvolging 
Hy en sy seun is deur sy neef Maeonius in ’n sluipmoordaanval vermoor. Daar is vermoedens dat Rome agter die moord sit, maar ook dat Zenobia teen hom saamgesweer het om haar seun Vaballathus op die troon te kry. Ná Odaenathus se dood in 266&ndash;267 het Zenobia hom opgevolg en namens die jong Vaballathus oor Palmyra geheers.

## Verwysings 
## Bronne 
* Long, Jacqueline, "Vaballathus and Zenobia", *De Imperatoribus Romanis* 
* 
*15px Hierdie artikel is vertaal uit die Engelse Wikipedia
Tadmoer

:*Hierdie artikel handel oor die moderne stad naby die ruïnes van die antieke Palmyra (ook Tadmoer genoem). Vir ’n artikel oor die antieke terrein, sien Palmyra.*

**Tadmoer** (Arabies: تدمر; ook gespel **Tadmor**; in baie tale bekend as **Palmyra**) is ’n stad in Sentraal-Sirië in die Homs-goewernement. Dit is in ’n oase in die middel van die Siriese Woestyn geleë, sowat 215&nbsp;km noordoos van die hoofstad, Damaskus en 180&nbsp;km suidwes van die Eufraatrivier. Die antieke ruïnes van die antieke stad Palmyra, ’n Unesco-wêrelderfenisgebied, is sowat 500&nbsp;m suidwes van Tadmoer. Die stad is relatief geïsoleer; die naaste nedersettings is Arak in die ooste, al-Sukhnah in die noordooste, Tiyas in die weste en al-Qaryatayn in die suidweste.

Tadmoer is die administratiewe hoofstad van die Tadmoerdistrik en die Tadmoersubdistrik. Die stad het in 2004 ’n inwonertal van 51&nbsp;323 gehad. Tydens die Siriese Burgeroorlog het die stad se inwonertal aansienlik toegeneem vanweë vlugtelinge uit ander dele van die land.

## Naam 
Beide die antieke en moderne stad is in baie tale algemeen bekend as Palmyra. In Arabies is albei stede bekend as Tadmoer.

"Tadmor" is die Semitiese en eerste bekende naam van die stad; dit is in die eerste helfte van die 2de millennium v.C. gebruik. Die oorsprong van die naam is nie duidelik nie; volgens die Nederlandse filoloog Albert Schultens kom dit van die Semitiese woord vir "dadels" (*tamar*), wat verwys na die palmbome om die stad.

Die naam "Palmyra" het in die vroeë 1ste eeu&nbsp;n.C. in die werk van Plinius die ouere verskyn en is in die Grieks-Romeinse wêreld gebruik. Dit kan ook ’n Griekse vertaling van "Tadmor" wees (as ’n mens aanneem dit beteken "palm"), soos Jean Starcky, ’n Franse priester en redakteur van die Dooie See-rolle, glo. Die verskuiwing is in 1932 voltooi en die antieke terrein was gereed vir opgrawings. Op 18 Mei het ISIL die antieke terrein oorgeneem.

Verskeie monumente is sedertdien deur ISIL verwoes, en hulle het na berig word plofstowwe om Palmyra geplant.

## Verwysings 
*15px Hierdie artikel is vertaal uit die Engelse Wikipedia

## Bibliografie 
*
* 
*  
*
Beachview, Oos-Kaap

**Beachview** is 'n klein nedersetting aan die kus net wes van Port Elizabeth in die Oos-Kaapprovinsie van Suid-Afrika. Ongeveer 92% van die inwoners is blankes.

## Verwysings
Van Stadensriviermond

**Van Stadensriviermond** is 'n kusoord 15&nbsp;km oos van die mond van die Gamtoosrivier en 10&nbsp;km suid van Van Stadensberg, wes van Gqeberha. Die Van Stadensrivier en die berg is volgens oorlewering vernoem na Marthinus van Staden, wie 'n plaas hier gehad het in 1744.

## Verwysings
Aronskelkrietpadda

Die **aronskelkrietpadda** (*Hyperolius horstocki*) is 'n klein padda wat in die suidkusgebied van die Wes-Kaap voorkom. Dit is ook endemies aan die gebied. Die padda is roomgrys met helderoranje tone en binneledemate. Die mannetjie het 'n oranje keel. Daar is ook 'n ligte streep vanaf die neus, bo die oog en teen die sy af. Die padda leef in lelies en biesies om panne in fynbos. Dit is 2 - 3&nbsp;cm lank en vreet klein insekte.

duimnael|links|'n Aronskelkrietpadda in Kaapstad
duimnael|links|Van nader bekyk

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
NGR Klas K 0-6-0ST

Die **NGR Klas K 0-6-0ST** stoomlokomotiewe, 'n saaltenklokomtief, is in 1880 deur die Natalse Regeringspoorweë bestel.

## Verwysings
Massey Ferguson

Die **Massey Ferguson** is 'n gewilde landboutrekker wat sy oorsprong in 1958 in Kanada uit die Furguson en Massey Harris gehad het. Sy hoofkantoor is tans in Duluth, Georgia, VSA.

Die uitstaande kenmerk van die trekkerreeks is sy pragtige rooi kleurskema.

## Fotogalery 

Lêer:'48 Massey-Harris 20 tractor.jpg|'n 1948 Massey-Harris 20
Lêer:Ferguson trekker Fruggo1.jpg|'n Ou staatmaker: 1965 Massey Ferguson 35
Lêer:Massey Ferguson 3660.jpg|'n Massey Ferguson MF 3660 trekker in die 1990s
Lêer:Massey Ferguson MF 8690.jpg|'n Massey Ferguson MF 8690 trekker
Lêer:Massey Ferguson 6490.jpg|'n Massey Ferguson 6490 in die mid-2000s

## Eksterne skakels 
*  Amptelike webwerf
John Deere-landbouimplemente

Die **John Deere** is gewilde landbou masjinerie wat hul oorsprong in 1837 in Grand Detour, Illinois in die VSA gehad het. Die maatskappy se hoofkantoor is tans in Moline, Illinois, VSA.

Die uitstaande kenmerk van die trekkerreeks is sy grasgroen kleurskema met 'n geel bokkielogo.

## Landbou-implemente 
Landbouprodukte sluit in trekkers, stropers, baalmasjiene, planters/saaiers, voermakers, laaiers en spuitapparaat.

File:John Deere 8345 R.jpg|Trekker
File:John Deere 9630T Iowa.jpg|Ruspertrekker John Deere 9630T
File:John Deere 663 front loader, parked.jpg|Voorlaaier
File:John Deere 2266 Extra 1.jpg|Stroper
File:JohnDeere7450s.jpg|Voerstroper
File:Baumwoll-Erntemaschine auf Feld.jpeg|Katoenplukker
File:Sugarcane harvesting equipment Piracicaba 05 2009 5845.JPG|Suikerrietstroper
File:JohnDeere 750A.jpg|Saadplanter
File:John Deere Sprayers.jpg|Gewasspuiter
File:Loading hay bales - geograph.org.uk - 901170.jpg|Teleskopiese hanteerder
Asrivier

Die **Asrivier** is 'n sytak van die Liebenbergsvleirivier in die oos-Vrystaat, Suid-Afrika. Sedert 1968 word dit deur die Sol Plaatjedam opgedam by die samevloeiing met die Liebenbergsvlei, net oos van Bethlehem. Dit ontspring wes van Clarens, sowat 35 km suidoos van Bethlehem, aan die noordhang van Drie Susters (2&nbsp;331 m) in die Rooiberge. Die sterkvloeiende rivier was voor die oopstel van die Lesotho-Hoogland-waterprojek se leweringstonnel in 1998, net 'n klein spruitjie. 18 kubieke meter water per sekonde word vrygestel (2004), Die geoutomatiseerde Stortemelk-hidrokragopwekkingsprojek by die Botterkloofdam lewer 'n verdere 4,4 MW teen 'n lae bedryfskoste aan die netwerk sedert dit in Julie 2016 in werking gestel is.

## Ekologiese impak 
Die oopstelling van die noordelike leweringstonnel in 1998 het fisiese en chemiese veranderinge aan die rivier meegebring, weens die toename in watervolume, daling in watertemperatuur, erosie van die riviervoering, en grootskaalse slikneerslae in die Saulspoortdam. Bevolkings van sleutel-indikatorspesies soos die kleinbek- en grootbek-geelvis het gedaal, en sewe van die rivier se nege vissoorte het uit die nabye van die uitval verdwyn. Vestiging van ongewerweldes was eers etlike kilometer stroomaf waarneembaar, en die keerwalle was oneffektief tydens vrystelling van hoë volumes water. Ten spyte van die hoeveelheid beskikbare rivierhabitat bly die bevolking van akwatiese organismes beperk weens vertroebelde water, lae watertemperatuur en die potensiaal vir erosie.

## Etimologie 
Alhoewel dit dikwels in Engels vertaal word as die "Ash River", het die rivier sy naam te danke aan 'n insident waar 'n wa-as in die omgewing van die rivier sou gebreek het. Gevolglik sou "Axle River" 'n meer gepaste vertaling wees.

## Verwysings
Acapulco (kleur)

**Acapulco** is 'n gryserige skakering van die kleur groen.

## Kleurkoördinate 
Volgens verskeie kleurskemas word **acapulco** as volg voorgestel:

## Sien ook 
* Lys van kleure
Ukelele

duimnael|280px|'n Ukelele
duimnael|280px|Drie ukelele's

**Ukelele** (of *ukulele*) is 'n klein kitaaragtige musiekinstrument met vier snare wat gewoonlik met 'n plektrum getokkel word. Ukelele's word gewoonlik met nylon of derm gesnaar. Die snare word meestal **G, C, E, A** of **A, D, F#, B** gestem.

Ukelele's het in die 19de eeu in Hawaii ontstaan. Dit is gebaseer op 'n klein kitaaragtige instrument, bekend as die *cavaquinhos*, wat deur Portugese matrose na dié eilandgroep gebring is.

## Eksterne skakels 
*
Provinsies van Spanje

**Spanje** en sy Administriewe geweste is ingedeel in vyftig provinsies. (*provincia*).

duimnael|750px|center|Kaart van Spanje se provinsies.

## Notas
Bittersoet (kleur)

**Bittersoet** is 'n rooierige skakering van oranje kleur.

Die eerste aangetekende gebruik van bittersoet as 'n kleurnaam in Engels was in 1892.

'n Crayolakleur genaamd "bittersweet"  word sedert 1949 gemaak.

## Kleurkoördinate 
Volgens verskeie kleurskemas word **bittersoet** as volg voorgestel:

## Sien ook 
* Lys van kleure
Stroopwafel

'n **Stroopwafel** is 'n sagte plat koekie, wat bestaan uit twee ronde deegwafelhelftes, met ruitpatroon, waartussen soet stroop aangebring is. Die lekkerny is eerste in die Nederlandse stad Gouda gemaak. Dit is gewild in lande soos Suid-Afrika en Nederland.

Lêer:Stroopwafelijzer.jpg|'n Stroopwafel word gebak
Lêer:Stroopwafel syrup gouda.jpg|'n Stomende pot vol stroop
Lêer:Sr meetup-dec 06-00004.jpg|Stroopwafels wat in 'n winkel gekoop is
Lêer:Stroopwafel00.jpg|Stroopwafels op 'n bord

## Verwysings 
## Eksterne skakels 
*
Kadmiumrooi

**Kadmiumrooi** is 'n skakering van rooi kleur.

## Kleurkoördinate 
duimnael|Kadmiumselenied

Volgens verskeie kleurskemas word **kadmiumrooi** as volg voorgestel:

## Sien ook 
* Lys van kleure

## Verwysings
Gewone blikslanertjie

Die **gewone blikslanertjie** (*Cacosternum boettgeri*) is 'n padda wat in die grootste gedeelte van Suid-Afrika behalwe die noordweste van die Noord-Kaap voorkom. Die padda is 2 -3&nbsp;cm lank en het 'n gesette lyf met 'n kleur wat wissel van smaraggroen tot dofbruin. Strepe, vlekke en kolle kan ook op die padda voorkom. Die pens is wit met donker kolle op. Dit leef in vogtige of oorstroomde grasveld of seisoenale reënpoele. Die padda is veral aktief na reën. Hulle leef van klein insekte.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Snorkmodderpadda

Die **snorkmodderpadda** (*Phrynobatrachus natalensis*) is 'n padda wat voorkom in die sentrale, oostelike en noordelike gedeeltes van Suid-Afrika. Die padda is 2 tot 3&nbsp;cm lank en leef in vleie, seisoenpanne, reënpoele en aan die oewers van damme. Hulle is bruin of groen gevlek met vratagtige knoppe op die lyf. Die volwasse padda het gewoonlik 'n oranje of ligte streep teen die middel van die rug af. Die padda het 'n stomp neus met dun pote en tone wat vir die helfte van hul lengte swemvliese het.

duimnael|links|Die habitat, eiers en twee kleur-variasies van *P. natalensis* in Ngoje-woud, KwaZulu-Natal, Suid-Afrika

## Bronne 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Kalahariskilpad

Die **Kalahariskilpad** (*Psammobates oculifer*) is 'n skilpad wat in die Kalahari en in die westelike gedeeltes van die Limpopo-provinsie (maar nie suid van die Oranjerivier nie) voorkom. Die skilpad word 12 tot 14&nbsp;cm lank en weeg 300 tot 480 gram. Dit is amper-endemies aan Suid-Afrika.

Die skilpad het 'n lae, koepelvormige karapaks (bo-dop). Die karapaks is het 'n ligte geelbruin tot donkerbruin kleur met geelbruin strepe van die middel van elke effens opgehewe skildplaat. Dit het nie 'n skarnier nie, maar het 'n duidelik geskulpte rand.

Kalahariskilpaaie is aangepas by droë savanne en woestyngebied met struikgewasse. Die skilpaaie grawe hulself vir beskerming in die los grond onderom lae bossies in. Hulle vreet klein vetplante, grasse en mis.

Die skilpaaie lê een of twee eiers in die lente of somer in 'n gat. Die kleintjies broei in die vroeë herfs uit.

duimnael|links|Verspreiding van die Kalahariskilpad.
[duimnael|links|'n Kalahariskilpad in die [Kgalagadi-vredespark.]]

## Bronne 
* *Natuurlewe van Suid-Afrika* Duncan Butchart Struik Nature 2012 
* *Sasol Eerste Veldgids tot Slange & Ander Reptiele van Suider-Afrika*. Kaapstad, 2000. 

## Eksterne skakels 
* 
*
Kadmiumgroen

**Kadmiumgroen** is 'n skakering van die kleur groen.

## Kleurkoördinate 
Volgens verskeie kleurskemas word **kadmiumgroen** as volg voorgestel:

## Sien ook 
* Lys van kleure
Leeu (kleur)

regs|duimnael|200px|Die kleur se naam is van die leeu afkomstig.
**Leeu** is 'n kleur wat die gemiddelde pelskleur van 'n leeu verteenwoordig.

Die eerste aangetekende gebruik van **leeu** as 'n kleurnaam in Engels was in 1551.

## Kleurkoördinate 
Volgens verskeie kleurskemas word **leeukleur** as volg voorgestel:

## Sien ook 
* Lys van kleure

## Verwysings
Naaldbinding

duimnael|Handskoene gemaak met die naaldbindingtegniek

**Naaldbinding** is waarskynlik die oudste manier om 'n stuk tekstiel te skep. Naaldbinding lyk soos hekelwerk, met die grootste verskil dat daar nie met 'n hekelnaald, maar met 'n gewone naald gewerk word en met kort stukkie draad. Die draad word met die naald deur 'n lus geryg, waardeur 'n nuwe lus ontstaan. Die werk wat so gemaak word is baie sterk en moeilik om los te trek.

Die tegniek is gedurende die laaste eeue verdring deur brei en hekel, tegnieke wat 'n baie vinniger resultaat gee as naaldbinding. In die wêreld van lewende geskiedenis word hierdie tegniek nog baie beoefen, by name deur die Middeleeuse groepe. Die oudste vondse kom onder andere uit Judea (6500 vC) en Denemarke (4500 vC). Die tegniek word nog steeds beoefen, veral in Swede.

Daar is slegs een Nederlandstalige boek beskikbaar oor naaldbinding:
* Helga Steffensen – *Naaldbinden*.

## Eksterne skakels 
* Webblad met Duitse uitleg oor naaldbinding 
* Webblad met Engelse uitleg oor naaldbinding
Baälsamin

[duimnael|Aglibol, Baälsamin en Malakbel ([1ste eeu; ontdek naby Palmyra, Sirië.]]
**Baälsamin**, **Baal Sjamin** of **Baäl Sjamin** (Aramees: ܒܥܠ ܫܡܝܢ), letterlik "god van die hemel", is ’n Semitiese godheid en ’n titel wat aan verskeie gode toegeken is, veral in Kanaän/Fenisië en Sirië. Die titel is meestal gebruik vir Hadad, wat dikwels ook net Baäl genoem is. Baälsamin was een van die twee oppergode en die luggod van Palmyra in Antieke Sirië (die ander hoofgod was Bel). 

## Kultus 
Baälsamin se simbole was die weerligstraal en die arend, en hy het waarskynlik ’n triade gevorm met die maangod, Aglibol, en die songod, Malakbel. Volgens inskripsies het die kultus van Baälsamin in Tirus voortgeduur van Esarhaddon se tyd tot aan die einde van die 1ste millennium&nbsp;v.C.

In sommige tekste word hy gelykgestel aan Uranos, die Griekse luggod, of aan Zeus, die Griekse hoofgod. 

Daar was ’n bekende, goed bewaarde tempel vir Baälsamin in Palmyra, wat die ekstremistiese militante groep Islamitiese Staat in Irak en die Levant (ISIL) in Julie of Augustus 2015 verwoes het.

## Verwysings 
## Eksterne skakels 
* Stuart Whatling: "Arabia Syria: Palmyra" Foto's van die Tempel van Baälsamin in Palmyra
*15px Hierdie artikel is vertaal uit die Engelse Wikipedia
Goudbruin

**Goudbruin** is 'n kleur. Dit word dikwels as sommige dames se haarkleur aangedui ("auburn").

## Kleurkoördinate 
Volgens verskeie kleurskemas word **goudbruin** as volg voorgestel:

	
## Sien ook 
* Lys van kleure
NGR 4-6-2TT Havelock

Die **NGR 4-6-2TT Havelock** tenk-en-tenderlokomotief is die eerste stoomlokomotief wat in Suid-Afrika gebou is.  Die lokomotief kry die naam "Havelock", ter ere van sir Arthur Havelock, goewerneur van die Natal Kolonie. Dit is in 1887 deur die Natalse Regeringspoorweë met 'n 2-8-2TT-konfigurasie ontwerp en in 1888 in Durban gebou. Later is dit met 'n 4-6-2TT-konfigurasie herbou.

Tydens die Tweede Vryheidsoorlog is die lokomotief met dik henneptou bedek om dit te kamoefleer en beskerm teen vyandige vuur, en het die bynaam "*Hairy Mary*" gekry.
duimnael|links|420px|NGR 4-6-2TT Havelock as die *Hairy Mary*.

## Verwysings
Axali Doëseb

**Axali Doëseb** (* 1954) is 'n kontemporêre musikant en komponis van Namibië. Hy het die melodie van sy land se volkslied, *Namibië, Land van die Dapper* gekomponeer, waarna hy die teks daarvan verwerk het. Hy is ook die dirigent van die Namibiese Nasionale Simfonieorkes.

## Biografie 
Doëseb is in 1954 in Okahandja gebore. Hy is tydens sy skooljare aan musiek blootgestel, waar hy klavierlesse aan die Hoërskool Martin Luther geneem het. Hy het later die liturgie van die Evangeliese Lutherse Kerk in Namibië gekomponeer. Doëseb het 'n diploma in musiek aan die *Musikschule Herford* (in Duitsland) ontvang. In 1997 het hy 'n BA in Musiekwetenskap aan die Universiteit van Marlborough (Verenigde Koninkryk) verwerf.

Nadat Namibië in 1990 sy onafhanklik van Suid-Afrika verkry het, is besluit dat dié land sy eie, unieke volkslied met kry. 'n Nasionale kompetisie is geloods om 'n nuwe volkslied te komponeer. Die kompetisie is deur Doëseb gewen, waarna hy *Namibië, Land van die Dapper* geskep het. Dié lied is vir die eerste keer in 1991 in die openbaar gespeel. In dieselfde jaar aanvaar die Namibiese parlement 'n wetsontwerp wat dit tot amptelike volkslied verklaar.

As 'n bekende komponis, is Doëseb deur verskeie skole genader om hulle skoolliedere te komponeer. Hy was ook die voorsitter van 'n komitee getaak om 'n volkslied vir die Afrika-unie in Addis Abeba, Ethiopië te komponeer. In 2014 is hy tydens die NAMA-toekennings vir sy lewenslange bydrae vereer.

## Verwysings
Tempel van Baalsamin

Die **Tempel van Baalsamin** of **Baal Sjamin** was ’n antieke tempel in die antieke stad Palmyra, Sirië, wat gewy was aan die Kanaänitiese godheid Baalsamin. Die tempel se vroegste fases dateer van die laat 2de eeu&nbsp;v.C. Dit is in 131&nbsp;n.C. gebou, terwyl die altaar voor die gebou uit 115&nbsp;n.C. dateer. Met die kerstening van Palmyra in die 5de eeu is die tempel in ’n kerk omskep Switserse argeoloë het dit in 1954–'56 begin opgrawe. In 1980 is die hele antieke terrein tot ’n Unesco-wêrelderfenisgebied verklaar.

Die tempel is in Augustus 2015 verwoes deur die ekstremistiese militante groep Islamitiese Staat in Irak en die Levant (ISIL) nadat hulle die terrein in Mei 2015 beset het.

## Argitektoniese styl 
duimnael|links|Binnekant van die tempel
Die tempel was aanvanklik ’n gebou met drie binnehowe in ’n mengsel van Oosterse en Romeinse argitektoniese style. Die boustyl was Romeins,  terwyl bykomende elemente in die Oosters-Siriese styl was. Versierings het ook ’n Egiptiese invloed gehad. Die inskripsie noem ook die besoek van keiser Hadrianus aan Palmyra omstreeks 129&nbsp;n.C.]]
Dele van die tempel is in 2013 vernietig deur bombarderings tydens die Siriese Burgeroorlog. Die suidoostelike hoek is beskadig deur plunderaars wat twee openinge gemaak het om meubels daaruit te steel. Daar is teenstrydige berigte oor of die verwoesting in Julie of op 23 Augustus 2015 plaasgevind het.

Die verwoesting is deur die hoof van die Siriese direktoraat-generaal van oudhede en museums, Maamoun Abdulkarim, aangekondig Unesco het die verwoesting van die tempel as ’n "oorlogsmisdaad" beskryf.

Later in Augustus 2015 het ISIL ook Palmyra se Tempel van Bel minstens gedeeltelik verwoes.

## Verwysings 
## Eksterne skakels 
* 

## Notas 
* 15px Hierdie artikel is vertaal uit die Engelse Wikipedia
Duitse Setlaarsmonument

Die monument ter ere van die **Duitse setlaars** op die Esplanade in Oos-Londen herdenk die Duitssprekende  immigrante wat hulle in die middel van die 19de eeu in die oostelike deel van die Kaapkolonie gevestig het.

## Geskiedenis 
In 1857 is 'n Duitse Legioen onder baron Von Stutterheim tussen die Amatolaberge en die see gevestig om as 'n buffer te dien tussen die Xhosas en die Kaapkolonie om verdere Kaapse grensoorloë te voorkom. Hierdie huursoldate is aanvanklik gewerf om vir Brittanje in die Krimoorlog te veg, maar 2 400 het die aanbod aanvaar om na die Kaapkolonie te kom. Afgesien van nog 450 families, meesal uit Pommere, het ander groepe hulle ook in die Oos-Kaap gevestig. Dorpsname soos Berlyn, Braunschweig, Frankfort, Hamburg, Potsdam, Stutterheim en Döhne is 'n nalatenskap van  hierdie pioniers.

## Monument 
Die beeld in Oos-Londen is geskep deur Lippy Lipshitz, is twee maal lewensgroot en toon 'n setlaar, sy vrou en hul dogtertjie wat 'n pop vashou. Fier en blymoedig stap hulle 'n onsekere toekoms tegemoet. Hulle vorm die middelpunt van 'n argitektoniese aanleg. Brons plate toon die afskeid in Duitsland, die reis na  Afrika, die bou van 'n huis hier en die boerdery in die vreemde land. Dit wil ons herinner aan die moeilike aanvangsjare  in  die nuwe land. Die fondament van die beeld is op 12 Julie 1958 onthul deur die minister van binnelandse sake, dr. T.E. Dönges, en die bewoording daarop is **Den deutschen Einwanderern**. Op 10 Oktober (Krugerdag, Heldedag) 1960 is die hele monument deur die goewerneur-generaal, adv. C.R. Swart, ingewy.

In King William’s Town is 'n monument ter ere van die Duitse Legioen.

## Bibliografie 
* Bauch, Kurt en Alice Mertens: Duitse kultuur aan die Kaap. Kaapstad: Tafelberg, 1964.
Spanspek (kleur)

**Spanspek** is die oranje kleur aan die binnekant van 'n spanspek.

Deur die vermenging van geel, rooi en wit kan spanspekkleur geproduseer word.

Die eerste opgetekende gebruik van spanspek as 'n kleurnaam in Engels was in 1892. Crayola formuleer 'n kleurproduk sedert 1949.

## Kleurkoördinate 
Volgens verskeie kleurskemas word **spanspek** soos volg voorgestel:

## Sien ook 
* Lys van kleure